CELEX: C2007/117/11
Language: da
Date: 2007-05-26 00:00:00
Title: Sag C-126/07: Anmodning om præjudiciel afgørelse indgivet af Rozhodčí Soud při Hospodářské komoře České republiky a Agrární komoře České republiky (Prag, Tjekkiet) den 26. februar 2007 — Reisebüro Bühler GmbH mod Dom.info e.K., Sebastian Dieterle

26.5.2007   
            
            
               DA
            
            
               Den Europæiske Unions Tidende
            
            
               C 117/8
            
         Anmodning om præjudiciel afgørelse indgivet af Rozhodčí Soud při Hospodářské komoře České republiky a Agrární komoře České republiky (Prag, Tjekkiet) den 26. februar 2007 — Reisebüro Bühler GmbH mod Dom.info e.K., Sebastian Dieterle
   (Sag C-126/07)
   (2007/C 117/11)
   Processprog: tysk
   Den forelæggende ret
   Rozhodčí Soud při Hospodářské komoře České republiky a Agrární komoře České republiky
   Parter i hovedsagen
   
      Sagsøger: Reisebüro Bühler GmbH
   
      Sagsøgt: Dom.info e.K., Sebastian Dieterle
   Præjudicielle spørgsmål
   
               1)
            
            
               Kan Voldgiftsretten for tvister vedrørende eu-domænenavne ved Den Tjekkiske Republiks Økonomiske Kammer og Den Tjekkiske Republiks Landbrugskammer (Tjekkiets Voldgiftsret), som er oprettet på grundlag af forordning (EF) nr. 874/2004 (1), forelægge Domstolen præjudicielle spørgsmål i henhold til artikel 234, stk. 2, EF?
            
         
               2)
            
            
               Såfremt Domstolen besvarer det første spørgsmål bekræftende:
               Kan der på grundlag af bemyndigelsen i artikel 22, stk. 5, i forordning (EF) nr. 874/2004 udstedes regler for alternativ tvistløsning (ADR-regler), hvorefter bl.a. en indklaget ikke alene kan nedlægge påstand om, at en klage afvises, men også kan nedlægge påstand om, at det fastslås, at en klage blev indgivet i ond tro og udgør et misbrug af proceduren (ADR-reglernes punkt B12(h))?
            
         
               3)
            
            
               Såfremt Domstolen besvarer det andet spørgsmål benægtende:
               Er et voldgiftsnævn ved Voldgiftsretten på grundlag af den øvrige fællesskabsret eller på grundlag af de almindelige retsprincipper, der følger af medlemsstaternes forfatningsmæssige traditioner, berettiget til at træffe afgørelse om påstanden om, at det fastslås, at en klage er blevet indgivet i ond tro og udgør et misbrug af proceduren?
            
         
      (1)  EUT L 162, s. 40.